projecte-aina/catalan_government_crawling huggingface dataset:
FGC va ser la primera empresa pública que es va crear, l'any 1979
El Museu Nacional de la Ciència i de la Tècnica de Catalunya (mNACTEC) ha inaugurat l'exposició "40 anys compromesos i preparats per al futur" de Ferrocarrils de la Generalitat de Catalunya (FGC).
La mostra fa un recorregut per la història dels 40 anys de la companyia ferroviària a través d'un dels trets que més l'han caracteritzada durant aquest anys: la capacitat d'adaptació de les seves línies a la gran diversitat del territori català.
Aquest tret l'han convertit en la companyia ferroviària europea més variada quant a sistemes de transport públic, atès que gestiona línies de ferrocarrils suburbans, línies de mercaderies, cremalleres, funiculars, telecabines i remuntadors.
L'exposició s'emmarca dins el programa d'actes commemoratius dels 40 anys de la creació d'FGC.
40 anys compromesos i preparats per al futur
L'exposició s'estructura en sis àmbits temàtics al voltant de la història de la companyia ferroviària catalana:
Ferrocarrils de la Generalitat de Catalunya va néixer el 5 de setembre de 1979 i tot seguit va assumir la gestió de les xarxes de ferrocarril traspassades a la Generalitat per l'Estat.
FGC va ser la primera empresa pública de la Generalitat restaurada, amb Tarradellas com a president, fins i tot abans de tenir Estatut.
Durant la dècada dels vuitanta, i davant del mal estat de les línies rebudes, FGC va dur a terme un ambiciós pla de modernització que contemplava tant la completa reconstrucció de les vies i les instal·lacions.
Pel que fa al futur de la companyia, FGC es prepara per donar resposta a tres grans reptes: el canvi climàtic, el canvi tecnològic i la globalització.
És la companyia ferroviària europea més variada en tipus de transport, de funiculars a 'metros' suburbans
El transport públic ferroviari i per carretera reduirà la seva freqüència horària en dies feiners entre un 33% i un 67%
Els serveis de transports públics de viatgers adopten noves mesures de funcionament per combatre la propagació del coronavirus.
La resolució s'ha pres després de valorar el descens de la demanda de transport, que ha estat del 75-90% en els diferents modes de transport, tot que hi ha hagut moment puntuals en els quals la reducció no ha estat tan significativa.
Les principals mesures acordades són les següents:
Serveis públics de transport de viatgers per carretera i serveis ferroviaris que transcorren íntegrament pel territori de Catalunya, tant interurbans com urbans, inclosos els prestats en l'Àrea Metropolitana de Barcelona
Serveis de transport per carretera nocturns tant urbans com interurbans, inclosos els prestats en l'Àrea Metropolitana de Barcelona
Serveis de transport discrecional de les empreses per al trasllat del seus empleats als centres de treball
La forquilla de reducció es concretarà atenent a la demanda en hora punta
La mesura vol facilitar la mobilitat de les persones treballadores de serveis essencials, que s'han de desplaçar obligadament
El transport públic és gratuït a tot Catalunya per facilitar la mobilitat de les persones treballadores de serveis essencials.
Això afecta els serveis públics regulars de transport de viatgers interurbans per carretera i dels serveis regionals ferroviaris de transport de viatgers de competència de la Generalitat de Catalunya.
També els serveis de l'ATM de Barcelona, Lleida, Girona i Tarragona i Rodalies de Catalunya.
La gratuïtat d'aquests serveis de transport públic estarà vigent mentre ho estigui el Reial Decret-llei 10/2020, de 29 de març, que regula un permís retribuït recuperable per a les persones treballadores per compte d'altri que no prestin serveis essencials, per tal de reduir la mobilitat de la població durant l'emergència pel coronavirus.
La mesura és de caràcter temporal i comença el 2 d'abril
Ferrocarrils de la Generalitat de Catalunya (FGC) interrom la circulació de trens entre el dilluns 20 i el divendres 24 en el tram entre les estacions de Lleida i Balaguer per tasques de manteniment.
Com a alternativa, FGC posa a disposició dels usuaris un servei d'autobusos que ofereix un 50% de l'oferta habitual a conseqüència dels requeriments de les autoritats sanitàries i de la mobilitat.
L'autobús s'atura a totes les estacions del recorregut a la parada més propera i l'horari és el mateix que el dels trens.
El tram comprès entre les estacions de Balaguer i La Pobla de Segur es continua realitzant amb autobús com fins ara.
Està disponible un servei d'autobús substitutori
Les superacions de diòxid de nitrogen a la conurbació de Barcelona baixen de 17 a 2 en 9 anys
Els vehicles a motor i la combustió de carbó o petroli són fonts de diòxid de nitrogen
Només dues estacions de la Xarxa de Vigilància i Previsió de la Contaminació Atmosfèrica de la conurbació de Barcelona han superat el límit legal de diòxid de nitrogen (NO 2 ) durant l'any 2018.
L'any 2017 van ser cinc les estacions que van superar els nivells que permet Europa, mentre que el 2010 en van ser 17.
Els resultats, per tant, del 2018 mostren una millora de la qualitat de l'aire pel que fa a l'NO 2.
Les estacions que durant el 2018 han excedit el valor límit anual permès de NO 2 –situat en 40 micrograms per metre cúbic– han estat les de Barcelona Eixample i Barcelona Gràcia-Sant Gervasi.
A diferència del 2017, l'any passat no es va superar aquest límit a la zona del Vallès Oriental i Occidental i del Baix Llobregat.
A més, en aquesta àrea, els nivells detectats són, en general, més baixos.
Tampoc no s'han donat les condicions per declarar episodi d'alta contaminació per diòxid de nitrogen i dur a terme restriccions de trànsit.
Què és un episodi d'alta contaminació ambiental?
Un episodi ambiental d'alta contaminació de l'aire és una situació en què les condicions atmosfèriques són desfavorables per a la dispersió, la qual cosa fa que la concentració d'algun contaminant augmenti tant que pot arribar a superar els valors límit establerts per la legislació.
Es pot produir per excés de diòxid de nitrogen (NO 2 ) i de partícules en suspensió de diàmetre inferior a 10 micres (PM10).
No s'han donat les condicions per dur a terme restriccions de trànsit
Hi podeu consultar totes les dades d'NO2 durant l'any 2018
Per reforçar la formació en mobilitat i seguretat viària a les escoles de Catalunya
El Pla d'Acció de Mobilitat Escolar de Catalunya 2020-2021 vol millorar la formació dels escolars i les condicions dels recorreguts de casa al centre educatiu, i fomentar els desplaçaments segurs, sostenibles, actius i autònoms.
S'emmarca dins del projecte europeu School Chance d'intercanvi de bones pràctiques de mobilitat autònoma dels escolars.
Aquest pla preveu la implementació de sis accions estratègiques:
Es faran proves pilot en un nombre reduït de centres educatius per analitzar el desplegament de les accions, mesurar la seva eficàcia i escalar-les posteriorment a la resta de centres educatius i municipis de Catalunya.
Es manté el servei d'autobús substitutori entre Balaguer i La Pobla de Segur
Ferrocarrils de la Generalitat de Catalunya (FGC) manté interrompuda la circulació de trens en el tram comprès entre les estacions de Balaguer i La Pobla de Segur amb motiu dels desperfectes soferts pel temporal 'Glòria'.
El trajecte es farà amb un autobús substitutori fins que s'acabin les reparacions.
Encara que entre les estacions de Lleida Pirineus i Balaguer el servei serà l'habitual, les següents circulacions també seran substituïdes per un servei d'autobús:
Es manté interrompuda amb motiu del desperfectes soferts pel temporal 'Glòria'
Es preveu que registrarà uns 3.600 viatgers diaris
La nova estació Zona Franca de l'L10 sud de metro va començar a funcionar l'1 de gener a les 15 hores.
La nova parada és la vuitena estació de l'L10 Sud i la número 159 de la xarxa de metro, després de la de Ciutat de la Justícia que es va posar en servei el novembre passat.
Ubicada en una zona econòmicament estratègica, és la primera de la xarxa que se situa en viaducte.
Aquesta nova estació ha comportat una inversió de 40 milions d'euros i es preveu que registrarà uns 3.600 viatgers diaris.
Amb la prolongació fins a la Zona Franca, la línia 10 Sud passarà a tenir 6,1 quilòmetres de longitud.
Els accessos són al centre del mateix carrer A, entre els carrers 1 i 2, al districte de Sants-Montjuïc.
A la seva zona d'influència hi ha les seus centrals de TMB i l'Àrea Metropolitana de Barcelona, oficines del Consorci de la Zona Franca, nombroses naus d'empreses i alguns equipaments, a més d'una de les entrades al recinte del port.
La nova parada és la vuitena estació de l'L10 Sud i la número 159 de la xarxa de metro
Les estacions afectades són les de Sant Esteve Sesrovires, Vallbona d'Anoia i La Pobla de Claramunt de la línia R6 (Igualada)
S'inicien les obres de millora de la línia de FGC Llobregat - Anoia que consisteixen en els canvis d'agulla de les estacions de Sant Esteve Sesrovires, Vallbona d'Anoia i La Pobla de Claramunt de la línia R6 (Igualada), entre altres actuacions.
Amb motiu de la intervenció a les estacions, ferrocarrils habilitarà un servei d'autobusos substitutori el cap de setmana del 8 i el 9 de febrer i el cap de setmana del 22 i el 23 de febrer.
Per minimitzar l'afectació als clients, s'han concentrat les obres en cap de setmana.
Dissabte 8 i diumenge 9 de febrer
Dissabte 22 i diumenge 23 de febrer
Per minimitzar l'afectació als clients, s'han concentrat les obres en cap de setmana
FGC adjudica els estudis informatius: Cambrils – Tarragona i Cambrils – Reus
Ferrocarrils de la Generalitat de Catalunya (FGC) ha adjudicat la redacció dels estudis informatius per a la implantació del nou sistema de tren-tram al Camp de Tarragona.
En concret, corresponen als dos àmbits d'actuació del projecte: Cambrils – Tarragona i Cambrils – Reus (i altres ramals), amb un termini d'execució de 5 i 6 mesos, respectivament, i un import global d'adjudicació de 456.200 euros.
Un cop acabats, se sotmetran a informació pública.
L'actuació abasta Cambrils, Salou, Vila-seca, Tarragona i Reus.
En l'àmbit de l'estudi informatiu entre Cambrils i Reus, s'estudiarà la nova connexió entre Port Aventura i Vila-seca, la connexió amb la futura connexió amb l'Aeroport de Reus i l'estació d'alta velocitat del Camp de Tarragona.
Els propers dies FGC adjudicarà també els estudis d'impacte ambiental.
El tren-tram és un servei de transport d'alta capacitat, eficient i integrat urbanísticament a partir de la reconversió del corredor ferroviari que ha quedat alliberat per l'interior de Cambrils i Salou un cop ja ha entat en servei de la variant de Vandellòs.
Estaran redactats en 5 i 6 mesos, respectivament
Afectació des de les 22 hores del divendres dia 14 de febrer i fins a la finalització del servei del diumenge 16 de febrer
El cap de setmana del 15 i 16 de febrer el servei de ferrocarrils de la línia L7 es veurà afectat per les obres de millora de la catenària entre les estacions de Gràcia i Plaça Molina.
Tot i que es mantindrà el servei, sí que hi haurà afectació en la freqüència de pas.
Durada de les obres i afectacions del servei
Servei afectat per les obres de millora de la catenària entre les estacions de Gràcia i Plaça Molina
Més serveis entre Vic i Barcelona i amb la UAB
A partir de dilluns 2 de març s'amplia l'oferta del bus d'altes prestacions que uneix Barcelona amb ciutats de l'Àrea Metropolitana de Barcelona.
En concret es millorarà el servei amb Cerdanyola del Vallès i la Universitat Autònoma de Barcelona, d'una banda, i amb Vic, de l'altra.
S'incrementa l'oferta en el corredor Vic-Barcelona que realitza el bus exprés.cat e12.
Es creen dues noves expedicions d'anada i tornada de dilluns a divendres feiners, excepte el mes d'agost.
Dissabtes feiners es creen tres noves freqüències i diumenges i festius se'n creen quatre de noves.
Aquesta línia d'altes prestacions ha crescut en un 4,67% el nombre de viatgers durant l'any 2019, arribant a transportar 592.207 persones.
Es faran 15 noves expedicions d'anada i 16 de tornada els dies lectius.
A més, també creix l'oferta de serveis del mes d'agost amb 30 noves expedicions per sentit, per a la primera setmana d'agost, i 3 noves expedicions per sentit, per a la resta dels dies feiners del mes d'agost.
Per últim, també augmenta el nombre d'expedicions en cap de setmana.
Gràcies a aquest increment, la freqüència de pas mitjana entre Barcelona i Cerdanyola els dies lectius passa a ser de 15 minuts.
La línia entre Barcelona i la UAB va transportar 1.103.095 viatgers l'any 2019, xifra que suposa un increment del 20,75% respecte l'any anterior.
A partir de dilluns 2 de març s'amplia l'oferta del bus d'altes prestacions
Targeta amb vuit viatges que es podrà utilitzar durant 30 dies
A partir de l'1 de març entra en vigor la T-familiar, nou títol de transport amb què diverses persones poden viatjar juntes.
La targeta està pensada per a un ús simultani d'una família de fins a quatre membres o per a petits grups i tindrà vuit viatges en total.
El preu d'aquest títol de transport serà de 10 euros -per a la ciutat de Barcelona, una zona- i tindrà una vigència de 30 dies.
A més, no cal cap documentació específica a l'hora de comprar-la i pot ser usada per tothom.
Caducitat dels títols de viatge integrat del 2019
Què fer amb els títols caducats
Fins al 30 de juny es podran bescanviar els títols de 2019 per nous títols de 2020.
A partir de l'1 de març caduquen la gran majoria dels títols integrats del 2019
A partir del dia 2 de març la línia d'autobús que va de Sant Feliu de Guíxols (Baix Empordà) a Girona arribarà fins al Parc Hospitalari Martí i Juià de Salt (Gironès).
Amb aquesta ampliació de la línia, es facilitarà que les persones que viuen a Sant Feliu de Guíxols, Santa Cristina d'Aro, Llagostera, Cassà de la Selva, Llambilles i Quart puguin anar a l'hospital sense haver de fer transbordament a Girona.
A més d'ampliar la línia, també augmentaran les freqüències de pas i connectarà directament Salt amb Sant Feliu de Guíxols i la resta de poblacions del recorregut.
Horaris d'arribada a l'Hospital de dilluns a divendres
Horaris de sortida des de l'hospital dilluns a divendres
La línia entre Sant Feliu de Guíxols i Girona, que ara es perllonga fins a l'Hospital de Salt, és operada per TEISA.
S'obsequiarà amb un bitllet gratuït els veïns de l'Hospitalet que la vulguin conèixer
Dissabte 2 de març a partir de les 15h s'inaugura i entra en funcionament la nova estació de metro de la línia 10 Sud Provençana, que donarà servei al barri de Santa Eulàlia de l'Hospitalet.
La L10 Sud, de funcionament automàtic sense conductor, va entrar en servei el 8 de setembre passat entre Foc i Collblanc.
Per subratllar aquest moment històric s'ha creat un bitllet especial i gratuït per a dos viatges que es facin el mateix dia.
Es distribuirà dissabte a l'accés de la cruïlla dels carrers Aprestadora i Rosell de l'Hospitalet de Llobregat.
Obre les portes al públic el dia 2 de març a les 15h
Les noves tarifes de transport metropolità afavoreixen els usuaris habituals i es crea la T-Familiar
Els preus de les tarifes de transport metropolità per a l'any 2020 beneficiaran els usuaris habituals del transport públic, amb una rebaixa dels títols de tarifa plana, i un augment dels títols que es fan servir de manera esporàdica.
A partir de l'1 de gener, els usuaris habituals podran adquirir:
Els usuaris esporàdics podran adquirir la nova T-casual, targeta unipersonal de 10 viatges, substituirà la T-10 i el preu passa de 10,20 a 11,35 euros.
Per als usuaris de targetes multipersonals es crea la T-grup que, amb el mateix cost unitari que la T-casual, permetrà fer 70 viatges en 30 dies (79,45 euros per a una zona).
És un títol pensat per a l'ús ocasional per part de grups, com ara escolars, esportius o d'altres.
D'aquesta manera es vol fidelitzar l'usuari habitual i promoure l'ús del transport públic en benefici del medi ambient.
Tarifació social, bonificacions per a aturats
Es mantenen els títols FM/FN per a famílies monoparentals i nombroses, amb una reducció del preu d'un 25% de mitjana, excepte l'abonament trimestral, que s'elimina.
També es manté la bonificació de la T-usual per a persones en situació d'atur que reuneixin les condicions establertes, títol que es congela amb un preu de 9,95 euros.
D'altra banda, el Bitllet Senzill, títol no integrat del Sistema Tarifari, tindrà un cost de 2,40€, en el cas d'una zona tarifària.
Títols adquirits durant el 2019: bescanvis i caducitat
La T-10 i la T-Casual es podran fer servir com a targetes multipersonals fins el 29 de febrer.
Aquells usuaris que disposin de títols no exhaurits i no vulguin utilitzar-los podran acudir als Punts d'Atenció, on es procedirà a la devolució de l'import pel nombre de viatges no usats.
Tots els altres títols adquirits el 2019 podran utilitzar-se fins a la seva data de caducitat.
A les àrees de Lleida, Girona i Camp de Tarragona
L'Autoritat del Transport Metropolità del Camp de Tarragona, Girona i Lleida han acordat l'actualització de tarifes del transport públic per a l'any 2020.
Les tarifes estaven congelades des de l'any 2014.
Una T-10 d'una zona costarà 12,25 euros.
Pel que fa les targetes sense contacte reutilitzables que serveixen per carregar i recarregar els títols de transport del sistema tarifari del Camp de Tarragona, s'ha actualitzat el preu amb l'increment del 2,86%, excepte la targeta T-12 que passa a ser gratuïta en la seva primera emissió.
L'increment aprovat de la tarifa mitjana ponderada del sistema tarifari integrat a l'àrea de Girona és del 2%.
Una T-10 d'una zona costarà 11 euros.
S'acorda congelar els títols propis dels operadors, principalment el bitllet senzill.
Això suposa que l'increment total del conjunt del sistema sigui del 0,95%.
L'increment aprovat de la tarifa mitjana és del 2%.
Una T-10 d'una zona costarà 10 euros.
Amb motiu de la vaga convocada pel sindicat CGT pel dia 20 de desembre, Rodalies de Catalunya prestarà el servei en un 66% en hora punta i un 33% la resta del dia, segons els serveis mínims establerts per la Generalitat de Catalunya.
Podeu consultar els horaris al cercador dels webs de Rodalies i Renfe, apps i telèfon d'informació 900 41 00 41.
S'oferirà servei alternatiu per carretera amb autobús entre les estacions de Gornal i Sant Boi
Ferrocarrils de la Generalitat de Catalunya (FGC) oferirà servei alternatiu per carretera amb autobús entre les estacions de Gornal i Sant Boi entre el divendres 10 (a partir de les 20h) i el diumenge 12 gener, i entre el divendres 17 (a partir de les 20h) i el diumenge 19 de gener per a realitzar obres de millora de la infraestructura en aquest tram.
Els treballs consistiran en el formigonatge, impermeabilització del túnel i millora del drenatge dels canvis d'agulla de l'estació de L'Hospitalet Av.
Carrilet i de la via a les estacions de Sant Josep i Cornellà Riera.
Com a alternativa per garantir la mobilitat dels viatgers, FGC habilitarà un servei d'autobusos substitutoris per enllaçar amb les estacions de Sant Josep, L'Hospitalet Av.
D'altra banda, hi haurà un segon autobús directe entre les estacions de Gornal i Sant Boi, en ambdues direccions.
Durant aquest període, es modificaran els horaris dels trens que circulin entre les estacions de Pl.
El segon i el tercer caps de setmana de gener
El nou servei arribarà a Sants a les 8 hores, amb parades intermèdies a l'Aldea, l'Hospitalet de l'Infant, Cambrils i Camp de Tarragona
Els preus i abonaments seran equivalents als dels serveis AVANT
La Generalitat implantarà a partir del 3 de febrer un servei de tren de velocitat alta entre Tortosa i Barcelona, que operarà Renfe.
Aquest tren es posarà en marxa per pal·liar la disminució de serveis ferroviaris a les Terres de l'Ebre a causa de la posada en marxa de la variant de Vandellòs, que provocarà que els Euromed deixin de parar a l'Aldea.
Així mateix, es modificarà l'horari d'un servei Talgo per assolir una millor cobertura en la connexió de les Terres de l'Ebre amb Barcelona al matí.
El nou servei constarà d'una anada i una tornada al dia:
Serà semidirecte i farà el recorregut Tortosa, l'Aldea, l'Hospitalet de l'Infant, Cambrils, Camp de Tarragona –des d'on es podrà connectar amb les línies d'alta velocitat a Lleida, Saragossa i Madrid– i Barcelona.
Els preus i abonaments seran equivalents als dels serveis AVANT.
El nou servei entrarà en funcionament el primer dilluns de febrer.
Entrarà en funcionament el primer dilluns de febrer
Es crea la nova línia R17 i es modifiquen estacions de la línia R16
A partir del 13 de gener entra en funcionament la nova línia R17 (Estació de França – Port Aventura) que enllaçarà Tarragona amb Port Aventura.
Quan el parc estigui obert, un servei per sentit es perllongarà fins a Barcelona i a l'estiu s'afegirà una altra freqüència entre la Ciutat Comtal i Port Aventura.
A més, es traslladen els serveis de la línia R16 a la nova variant.
Aquest canvi implica l'eliminació de parades urbanes i es potencien les parades d'interior.
Amb aquest canvi hi haurà un ajustament dels horaris del servei respecte als anteriors.
Tall de servei entre el dia 10 fins al 12 de gener al tram L'Ametlla – L'Hospitalet de l'Infant
Per les intervencions que s'estan portant a terme a la nova variant del Corredor Mediterrani, entre les 19.00 hores de divendres 10 de gener fins a la finalització del servei de diumenge dia 12 s'interromprà la circulació al tram L'Ametlla – L'Hospitalet de l'Infant.
Per garantir la mobilitat dels clients Renfe ha programat un servei alternatiu pels trens de la línia R16 i serveis de Llarga Distància del Corredor Mediterrani:
Aquesta nova variant implica l'eliminació de parades urbanes i es potencien les parades d'interior
Les obres duraran 15 mesos amb una mínima afectació per a l'usuari
S'han iniciat les obres de millora de la línia Barcelona-Vallès a l'estació de Plaça Catalunya per incrementar la distància de seguretat en la parada dels trens, ampliar el vestíbul i millorar l'accés a les andanes.
Millores, a més, necessàries per poder augmentar la freqüència de pas amb els nous 15 trens que s'incorporen a la línia.
Les obres duraran 15 mesos amb una mínima afectació tant a l'usuari com al servei i a les actuals entrades i sortides de l'estació.
Calendari d'afectacions durant les obres
Per fer l'actuació d'ampliació del vestíbul és necessari ocupar dos carrils de circulació del carrer Pelai, així com part de la vorera entre el carrer Pelai (costat muntanya) i Pl.
Es millora la línia Barcelona-Vallès
Comencen els treballs per a l'adaptació a persones amb mobilitat reduïda
S'han iniciat els treballs previs de desviament de serveis afectats de les obres per adaptar a persones amb mobilitat reduïda l'intercanviador de Maragall, de les línies 4 i 5 del metro, a Barcelona.
Els treballs, amb un pressupost de 8,8 MEUR, disposen d'un termini d'execució de 26 mesos.
D'altra banda, estan adjudicats els corresponents a la instal·lació d'ascensors i escales mecàniques per un valor d'1,8 MEUR.
La millora de l'accessibilitat de l'intercanviador inclou com a principals actuacions la instal·lació d'ascensors i la formació d'un vestíbul nou a l'estació de l'L4.
L'intercanviador de Maragall està format per l'estació de l'L4, sota la ronda del Guinardó, l'estació de l'L5, sota el passeig Maragall i un passadís de connexió entre ambdues estacions sota el passeig.
És un important punt de connexió d'aquestes línies, que registra més de 26.000 usuaris diaris.
L'obra inclou la instal·lació d'ascensors, ampliar el vestíbul i les andanes